CELEX: 52019PC0122
Language: fi
Date: 2019-03-07
Title: Ehdotus NEUVOSTON PÄÄTÖS yhteistyötä siviili-ilmailun turvallisuuden sääntelyssä koskevan Amerikan yhdysvaltojen ja Euroopan yhteisön välisen sopimuksen mukaisessa kahdenvälisessä valvontakomiteassa Euroopan unionin puolesta esitettävästä kannasta, joka koskee liitteen 4 lisäämistä sopimukseen

EUROOPAN KOMISSIO
            Bryssel 7.3.2019
            COM(2019) 122 final
            2019/0067(NLE)
            Ehdotus
            NEUVOSTON PÄÄTÖS
            yhteistyötä siviili-ilmailun turvallisuuden sääntelyssä koskevan Amerikan yhdysvaltojen ja Euroopan yhteisön välisen sopimuksen mukaisessa kahdenvälisessä valvontakomiteassa Euroopan unionin puolesta esitettävästä kannasta, joka koskee liitteen 4 lisäämistä sopimukseen
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               
                  Euroopan unioni ja Amerikan yhdysvallat allekirjoittivat vuonna 2008 sopimuksen yhteistyöstä siviili-ilmailun turvallisuuden sääntelyssä (jäljempänä ’sopimus’). Sopimus tuli voimaan 1. toukokuuta 2011, ja sen soveltamisala rajoittui aluksi lentokelpoisuuteen ja ympäristötestaukseen, ilmailutuotteiden hyväksyntään ja valvontaan sekä huoltotilojen hyväksyntään ja valvontaan. Sopimuksen soveltamisalaa laajennettiin myöhemmin niin, että siihen sisällytettiin myös henkilöstön lupakirjat ja koulutus, ilma-alusten käyttö sekä ilmaliikennepalvelut ja ilmaliikenteen hallinta.
                     1
                   Laajennus pantiin täytäntöön muutoksella, joka allekirjoitettiin 13. joulukuuta 2017, ja sitä on sovellettu siitä lähtien väliaikaisesti.
               
               
                  Komissio laati, sopimuksen laajennettu soveltamisala huomioon ottaen, Euroopan lentoturvallisuusviraston (EASA) avustamana yhdessä Yhdysvaltain liittovaltion ilmailuhallinnon (Federal Aviation Administration, FAA) kanssa sopimukseen uuden, simulaatiokoulutuslaitteiden (’FSTD-laite’) valvontaa koskevan liitteen 4, jotta voidaan vähentää näiden laitteiden päällekkäistä viranomaisvalvontaa unionissa ja Yhdysvalloissa.
               
               
                  Ehdotetun uuden FSTD-laitteita koskevan liitteen soveltamisala kattaa lentokoneiden lentosimulaattorien määräaikaisarvioinnit.
               
               
                  Voimassa olevia EASA-todistuksia on tällä hetkellä 131:llä Yhdysvalloissa sijaitsevalla lentosimulaattorilla ja voimassa olevia FAA-todistuksia 34:llä EU:n jäsenvaltioissa sijaitsevalla simulaattorilla (Yhdistynyt kuningaskunta: 17, Alankomaat: 3, Ranska: 13 ja Tanska: 1). Kullakin näistä laitteista on kaksi todistusta: Yhdysvalloissa sijaitsevilla laitteilla on EASA- ja FAA-todistus ja EU:n jäsenvaltioissa sijaitsevilla laitteilla FAA-todistus ja kansalliselta ilmailuviranomaiselta saatu todistus tai tietyissä tapauksissa EASA-todistus.
               
               
                  Todistusten pitämiseksi voimassa simulaattorit on arvioitava uudelleen säännöllisesti. Tämä johtaa kunkin laitteen kaksinkertaiseen auditointiin, mikä puolestaan aiheuttaa tarpeetonta hallinnollista rasitetta ja lisäkustannuksia toisen uudelleenarvioinnin vuoksi. Lisäksi se vähentää laitteiden saatavuutta lentäjien koulutuksessa. Esimerkiksi vuonna 2017 EASA teki Yhdysvalloissa sijaitseville lentosimulaattoreille 132 määräaikaisarviointia. FAA puolestaan teki samana vuonna 34 määräaikaisarviointia EU:n jäsenvaltioissa sijaitseville lentosimulaattoreille. Lentosimulaattoreita ei voi käyttää koulutuksessa niiden viranomaisarvioinnin aikana. 
               
               
                  Ehdotetulla uudella FSTD-laitteita koskevalla liitteellä yksinkertaistetaan määräaikaisarviointeja. EASA toteuttaa Yhdysvalloissa sijaitsevien laitteiden määräaikaisarvioinnit FAA:n avustuksella, ja FAA toteuttaa EU:n jäsenvaltioissa sijaitsevien laitteiden arvioinnit kansallisten ilmailuviranomaisten, tai tietyissä tapauksissa EASA:n, avustuksella. Näin voidaan välttää auditointien päällekkäisyyttä ja EASA, FAA ja ilmailuteollisuus voivat säästää kustannuksissa ja parantaa tuottavuutta. FAA arvioi, että se veloitti vuonna 2017 noin 170 000 Yhdysvaltain dollaria EU:n jäsenvaltioissa sijaitsevien lentosimulaattorien operaattoreilta kattaakseen paikalla Euroopassa tehdyistä määräaikaisarvioinneista aiheutuneet kustannukset. EASA puolestaan veloitti vuonna 2017 yli 1,1 miljoonaa euroa Yhdysvalloissa sijaitsevien lentosimulaattorien operaattoreilta kattaakseen Yhdysvalloissa tehdyistä määräaikaisarvioinneista aiheutuneet matkakustannukset (paikalla Yhdysvalloissa arviointien aikaan tehdyistä työtunneista aiheutuneiden kustannusten lisäksi).
               
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  EU:n ja Amerikan yhdysvaltojen välinen yhteistyö ilmailun turvallisuuden alalla on osa Euroopan ilmailustrategiaa. Ehdotettu uusi FSTD-laitteita koskeva liite vastaa siviili-ilmailun turvallisuuden sääntelyä koskevan EU:n ja Yhdysvaltojen välisen sopimuksen yleistavoitteita, joilla pyritään varmistamaan siviili-ilmailun korkea turvallisuustaso kaikkialla maailmassa ja vähentämään ilmailuteollisuudelle ja toimijoille päällekkäisestä viranomaisvalvonnasta aiheutuvaa taloudellista taakkaa.
               
            
            
               •Yhdenmukaisuus unionin muiden politiikkojen kanssa
            
            
               
                  Sopimus edistää unionin ulkoisen ilmailupolitiikan perustavoitetta parantamalla siviili-ilmailun turvallisuutta sekä helpottamalla erityisesti ilmailutuotteiden kauppaa ja niihin tehtäviä investointeja. Uusi FSTD-laitteita koskeva liite on yhdenmukainen unionin yleisen ilmailupolitiikan kanssa siten, että sillä edistetään todistusten ja teknisten toteamusten vastavuoroista hyväksymistä keskeisten kansainvälisten kumppanien kanssa ja EU:n ja jäsenvaltioiden tasolla käytettävissä olevien resurssin tehokkaampaa käyttöä.
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               
                  Euroopan unionin toiminnasta tehty sopimus ja erityisesti sen 100 artiklan 2 kohta yhdessä sen 218 artiklan 9 kohdan kanssa.
                        Toissijaisuusperiaate (jaetun toimivallan osalta) 
               
               
                  Ei sovelleta.
               
            
            
               •Suhteellisuusperiaate
            
            
               
                  Ei sovelleta.
               
            
         
         
            
               •Toimintatavan valinta
            
            
               
                  Uuden liitteen lisääminen sopimukseen on tehokkain toimintatapa sen tavoitteen saavuttamiseksi, että FSTD-laitteita koskevat vaatimustenmukaisuustoteamukset ja asiakirjat voidaan tehokkaasti tunnustaa vastavuoroisesti. 
               
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Jälkiarvioinnit/toimivuustarkastukset
            
            
               
                  Ei sovelleta.
               
            
            
               •Sidosryhmien kuuleminen
            
            
               
                  EU:n jäsenvaltiot, joissa lentosimulaattorit (joilla on FAA:n myöntämät todistukset) sijaitsevat, olivat mukana EASA:n ja FAA:n vuonna 2013 toteuttamissa luottamusta lisäävissä toimissa tämän uuden liitteen laatimiseksi.
               
               
                  Komissio kertoi FSTD-laitteita koskevan liitteen laatimisesta EU:n jäsenvaltioille ja kuuli niitä neuvoston ilmailutyöryhmässä a) raportoimalla keskusteluista, joita käytiin sopimuksen mukaisessa kahdenvälisessä valvontakomiteassa (ja joihin EU:n jäsenvaltioita pyydetään osallistumaan), sekä b) sopimuksen soveltamisalan laajentamista kattamaan muun muassa henkilöstön lupakirjat ja koulutus koskevan neuvoston päätöksen (EU) 2018/61 valmistelun yhteydessä.
               
               
                     Asiantuntijatiedon keruu ja käyttö
               
               
                  EASA avusti Euroopan komissiota uuden FSTD-laitteita koskevan liitteen laadinnassa. EASA ja FAA vertailivat EU:n ja Yhdysvaltain säännöksiä, jotka koskevat todistusten myöntämistä FSTD-laitteille. Vertailu saatiin päätökseen vuonna 2014, ja sen avulla voitiin määrittää myös EU:n ja Yhdysvaltojen järjestelmien väliset sääntelyerot. Niitä käsitellään erityisehdoissa, joista määrätään ehdotetussa FSTD-laitteita koskevassa liitteessä.
               
               
                  Lisäksi EASA arvioi FAA:n kansallisen simulaattoriohjelman (NSP) voidakseen vahvistaa Yhdysvaltojen lentosimulaattorien valvontajärjestelmän luotettavuuden. Arviointiin sisältyi EASA:n vierailu kansallisesta simulaattoriohjelmasta vastaavaan toimistoon Atlantaan (elokuussa 2013) sekä sen havainnoiminen, miten ohjelmassa arvioidaan simulaattoreita, joilla on EASA:n myöntämä todistus, Dallasissa (marraskuussa 2013) ja Miamissa (joulukuussa 2013). Arviointi koski ainoastaan lentokoneiden lentosimulaattorien määräaikaisarviointeja, mikä vastaa ehdotetun FSTD-laitteita koskevan liitteen soveltamisalaa. 
               
               
                  EASA ja FAA ilmoittivat 2. heinäkuuta 2014 sopimuksen mukaisesti perustetulle kahdenväliselle valvontakomitealle, että säännösten vertailu ja luottamusta lisäävät toimet oli saatu menestyksekkäästi päätökseen. Tämän myötä päätettiin myös uuden FSTD-laitteita koskevaa liitteen tekninen valmistelutyö. 
               
            
            
               •Vaikutustenarviointi
            
            
               
                  Ei sovelleta.
               
            
            
               •Sääntelyn toimivuus ja yksinkertaistaminen
            
            
               
                  Ei sovelleta.
               
            
            
               •Perusoikeudet
            
            
               
                  Ei sovelleta.
               
            
            
               4.TALOUSARVIOVAIKUTUKSET
            
            
               
                  Ei vaikutuksia EU:n talousarvioon.
               
            
         
         
            
               5.LISÄTIEDOT
            
            
               •Täytäntöönpanosuunnitelmat, seuranta, arviointi ja raportointijärjestelyt
            
            
               
                  EASA koordinoi uuden FSTD-laitteita koskevan liitteen täytäntöönpanoa EU:ssa. Täytäntöönpanoa koskevat yksityiskohtaiset menettelyt määritellään simulaattoreita koskevissa täytäntöönpanomenettelyissä, joita tekniset virastot EASA ja FAA parhaillaan viimeistelevät (ennen uuden FSTD-laitteita koskevan liitteen hyväksymistä).
               
               
                  FSTD-laitteita koskevan liitteen täytäntöönpanoa valvoo ensisijaisesti FSTD-laitteiden valvontakomitea, joka vastaa toiminnastaan sopimuksen mukaisesti perustetulle kahdenväliselle valvontakomitealle. FSTD-laitteiden valvontakomitea raportoi säännöllisesti kahdenväliselle valvontakomitealle.
               
            
            
               •Selittävät asiakirjat (direktiivien osalta)
            
            
               
                  Ei sovelleta.
               
            
            
               •Ehdotukseen sisältyvien määräysten yksityiskohtaiset selitykset
            
            
               
                  1 jakso – tarkoitus ja soveltamisala
               
               
                  Tässä FSTD-laitteita koskevan liitteen jaksossa määritetään liitteen tarkoitus, joka on vaatimustenmukaisuustoteamusten ja asiakirjojen vastavuoroinen tunnustaminen sekä teknisen avun tarjoaminen lentosimulaattorien määräaikaisarviointeja ja hyväksymistä varten. 
               
               
                  Liitteen soveltamisala kattaa lentokoneiden sellaisten lentosimulaattorien määräaikaisarvioinnit ja hyväksymistodistusten voimassaolon jatkamisen, joiden hyväksymistodistus on FAA:n ja EASA:n tai jonkin EU:n jäsenvaltion ilmailuviranomaisen myöntämä.
               
               
                  2 jakso – määritelmät
               
               
                  Tässä FSTD-laitteita koskevan liitteen jaksossa määritellään joitakin usein käytettyjä teknisiä termejä.
               
               
                  3 jakso – yhteinen koordinointielin
               
               
                  Tässä jaksossa määrätään FSTD-laitteiden valvontakomiteasta, joka vastaa toiminnastaan kahdenväliselle valvontakomitealle ja vastaa FSTD-laitteita koskevan liitteen tehokkaan täytäntöönpanon varmistamisesta. FSTD-laitteiden valvontakomitean puheenjohtajina toimivat EASA:n ja FAA:n ilmailumääräyksistä vastaavat johtajat. FSTD-laitteiden valvontakomitean keskeisiä vastuualueita ovat
               
               
                  a) simulaattoreita koskevien täytäntöönpanomenettelyjen kehittäminen, hyväksyminen ja tarkistaminen;
               
               
                  b) tiedonvaihto olennaisista turvallisuuskysymyksistä ja toimintasuunnitelmien laatiminen niiden käsittelemiseksi;
               
               
                  c) liitteen yhdenmukaisen soveltamisen varmistaminen;
               
               
                  d) tietojen vaihtaminen suunnitellusta ja meneillään olevasta sääntöjen laadinnasta, joka voisi vaikuttaa liitteen perusteisiin ja soveltamisalaan;
               
               
                  e) tietojen jakaminen osapuolten FSTD-laitteiden hyväksymisjärjestelmiin tehtävistä merkittävistä muutoksista, jotka voisivat vaikuttaa liitteen perusteisiin ja soveltamisalaan;
               
               
                  f) teknisten virastojen ja ilmailuviranomaisten vastuualueeseen kuuluvien sellaisten teknisten kysymysten ratkaiseminen, joita ei voida ratkaista alemmalla tasolla; ja
               
            
         
         
            
               
                  g) tätä liitettä koskevien muutosehdotusten esittäminen kahdenväliselle valvontakomitealle.
               
               
                  4 jakso – toteutus
               
               
                  Tässä jaksossa esitetään yksityiskohtaiset ehdot arviointikertomusten vastavuoroiselle hyväksymiselle osapuolten välillä ja FAA:n ja EASA:n lentosimulaattorien hyväksymistodistusten voimassaolon jatkamiselle sopimuksen mukaisesti. Jäsenvaltioiden kansalliset ilmailuviranomaiset, ja joissakin tapauksissa EASA, tekevät EU:n alueella sijaitsevien laitteiden arvioinnit FAA:n puolesta, ja FAA tekee Yhdysvalloissa sijaitsevien laitteiden arvioinnit EASA:n puolesta.
               
               
                  Jakso sisältää myös määräykset arviointikertomusten toteamusten perusteella toteutettavista jatkotoimista ja teknisen avun tarjoamisesta erityisarviointeja tai pyynnöstä tapahtuvaa tietojen hankkimista ja toimittamista varten sekä sellaisia lakeihin, asetuksiin, menettelyihin, käytäntöihin tai normeihin kohdistuvia muutoksia koskevien tietojen vaihdosta, jotka voivat vaikuttaa liitteen täytäntöönpanon perustaan. 
               
               
                  5 jakso – viestintä ja yhteistyö
               
               
                  Tämä jakso sisältää määräykset FAA:n, EASA:n ja tarvittaessa jäsenvaltioiden ilmailuviranomaisten välisestä viestinnästä ja tiedonvaihdosta. Siihen sisältyy määräyksiä yhteystahojen nimeämisestä FSTD-laitteita koskevan liitteen erilaisia teknisiä seikkoja varten sekä tietoja lentosimulaattoreita varten myönnettävistä poikkeuksista. 
               
               
                  Jakso 6 – vaatimustenmukaisuustoteamusten tunnustamista koskevat kelpoisuusvaatimukset
               
               
                  Tässä jaksossa esitetään viranomaisia koskevat perusvaatimukset FSTD-laitteiden viranomaisvalvontaa koskevien osapuolten järjestelmien tehokkuudesta, mukaan lukien lait ja määräykset, voimavarat, koulutusohjelmat, dokumentointi ja tallenteet sekä sisäiset toimintaperiaatteet, -menettelyt ja laatujärjestelmät. 
               
               
                  Lisäksi jakso sisältää määräykset, jotka koskevat näytön esittämistä mainittujen järjestelmien tehokkuudesta alkuvaiheessa sekä tämän jälkeen jatkuvasti, mukaan lukien määräykset osapuolten osallistumisesta toistensa laatuauditointeihin ja standardointitoimiin sekä määräykset laatuauditointeja ja standardointeja koskevien raporttien sekä muiden sellaisten olennaisten tietojen vaihdosta, joita voidaan tarvita osapuolten jatkuvan luottamuksen säilyttämiseksi toistensa järjestelmiin.  
               
               
                  On tärkeää korostaa, että kaikkien EU:n jäsenvaltioiden viranomaiset voivat tehdä lentosimulaattorien arviointeja FAA:n puolesta, kunhan viranomaiset täyttävät liitteessä vahvistetut vaatimukset. EASA:n tehtävänä on valvoa tätä vaatimustenmukaisuutta osana tavanomaisia standardointitoimiaan.
               
               
                  Jakso 7 – tutkimukset ja täytäntöönpanon valvontatoimet
               
               
                  Tämä jakso sisältää määräykset yhteistyöstä noudattamatta jättämistä koskevissa tutkimuksissa ja täytäntöönpanon valvontatoimista. Sopimuksen mukaisesti osapuolilla on oikeus toteuttaa täytäntöönpanon valvontatoimia FAA:n tai EASA:n hyväksymien FSTD-laitteiden operaattoreita kohtaan.
               
               
                  Jakso 8 – siirtomääräykset
               
               
                  Tämän jakson määräyksissä määritellään se, miten tällä hetkellä EASA:n välittömässä valvonnassa olevat lentosimulaattorit siirretään FAA:n valvontaan, sekä se, miten tällä hetkellä FAA:n välittömässä valvonnassa olevat lentosimulaattorit siirretään EU:n jäsenvaltioiden kansallisten ilmailuviranomaisten valvontaan. Tällä hetkellä FAA:n hyväksymiä lentosimulaattoreita on neljässä EU:n jäsenvaltiossa, jotka ovat Yhdistynyt kuningaskunta, Tanska, Ranska ja Alankomaat.
               
               
                  Siirtämiset tapahtuvat 18 kuukauden kuluessa tämän liitteen voimaantulosta, ja ne ajoitetaan samoille päiville kuin laitteiden määräaikaisarvioinnit.
               
               
                  9 jakso – maksut
               
               
                  Laitteiden määräaikaisarviointeihin sovelletaan maksuja sopimuksen 14 artiklan ja sovellettavien viranomaisvaatimusten mukaisesti. EU:n osalta sovelletaan Euroopan lentoturvallisuusviraston perimistä maksuista ja palkkioista 27 päivänä maaliskuuta 2014 annettua komission asetusta (EU) N:o 319/2014. 
               
               
                  Lisäys 1 – erityisehdot
               
               
                  Lisäys sisältää EU:n erityisehdot, joita sovelletaan Yhdysvalloissa sijaitseviin lentosimulaattoreihin, sekä FAA:n erityisehdot, joita sovelletaan EU:ssa sijaitseviin lentosimulaattoreihin. 
               
               
                  Erityisehdot ovat viranomaisten asettamia lisävaatimuksia, jotka on tarkastettava arviointiauditointien aikana EU:n ja Yhdysvaltojen lentosimulaattoreita koskevien sääntelyjärjestelmien välisten erojen huomioon ottamiseksi. 
               
            
         
         
            
               
                  EU:n osalta vastuu FAA:n erityisehtojen noudattamisen tarkastamisesta on niiden jäsenvaltioiden kansallisilla viranomaisilla, joissa laitteet, joilla on FAA-todistus, sijaitsevat, tai joissakin tapauksissa EASA:lla, jos EU:ssa sijaitsevat lentosimulaattorit ovat sen valvonnassa. Erityisehtojen noudattamisen tarkastuksen tulokset tallennetaan erityisehtoja koskevaan raporttiin, jonka viranomainen laatii arvioinnin jälkeen. 
               
               
                  Lisäys 2 – ilmailuviranomaisten toimet
               
               
                  Tässä lisäyksessä esitetään erityistoimet, joita EU:n jäsenvaltioiden kansalliset ilmailuviranomaiset toteuttavat tehdessään lentosimulaattorien määräaikaisarviointeja FAA:n puolesta. Niihin kuuluu määräaikaisarvioinnin aikataulun laatiminen, arvioinnin valmistelu ja tekeminen sekä arvioinnin jälkeiset toimet, mukaan lukien FAA:lle toimitettavien arviointikertomuksen ja erityisehtoja koskevan raportin valmistelu. 
               
            
            
               2019/0067 (NLE)
            
            
               Ehdotus
            
            
               NEUVOSTON PÄÄTÖS
            
            
               yhteistyötä siviili-ilmailun turvallisuuden sääntelyssä koskevan Amerikan yhdysvaltojen ja Euroopan yhteisön välisen sopimuksen mukaisessa kahdenvälisessä valvontakomiteassa Euroopan unionin puolesta esitettävästä kannasta, joka koskee liitteen 4 lisäämistä sopimukseen
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 9 kohdan kanssa,
            
            
                
            
            
               ottaa huomioon Euroopan komission ehdotuksen,
            
            
            
               sekä katsoo seuraavaa:
            
            
               (1)Yhteistyötä siviili-ilmailun turvallisuuden sääntelyssä koskeva Amerikan yhdysvaltojen ja Euroopan yhteisön välinen sopimus, jäljempänä ’sopimus’, tuli voimaan 1 päivänä toukokuuta 2011.
                  2
               
            
            
               (2)Yksi sopimuksen päätavoitteista on parantaa Euroopan ja Yhdysvaltojen pitkäaikaista yhteistyösuhdetta, jotta voidaan varmistaa siviili-ilmailun korkea turvallisuustaso kaikkialla maailmassa ja vähentää ilmailuteollisuudelle ja toimijoille päällekkäisestä viranomaisvalvonnasta aiheutuvaa taloudellista taakkaa.
            
            
               (3)Sopimuksen muutoksella 1
                  3
                laajennetaan sopimuksen 2 artiklan B kappaleen soveltamisalaa siten, että siihen sisällytetään muun muassa henkilöstön lupakirjat ja koulutus.
            
            
               (4)Sopimuksen 5 artiklassa, sellaisena kuin se on muutettuna, määrätään sopimuksen uusien liitteiden laatimisesta sopimuksen soveltamisalaan kuuluvissa asioissa.
            
            
               (5)Molemmat tekniset virastot, eli EU:n osalta Euroopan lentoturvallisuusvirasto ja Yhdysvaltojen osalta Yhdysvaltain liittovaltion ilmailuhallinto, ovat tehneet kahdenväliselle valvontakomitealle ehdotuksen, että se tekisi päätöksen hyväksyä sopimuksen uusi liite 4, joka kattaa simulaatiokoulutuslaitteita (’FSTD-laite’) koskevien vaatimustenmukaisuustoteamusten ja asiakirjojen vastavuoroisen tunnustamisen.
            
            
               (6)Uuden liitteen hyväksyminen tuo säästöjä kummallekin tekniselle virastolle ja samalla vähentää ilmailuteollisuuden (FSTD-laitteiden operaattorien) kustannuksia. Siitä hyötyvät myös lentoliikenteen harjoittajat, sillä FSTD-laitteita olisi niiden lentäjien käytettävissä aiempaa enemmän.
            
            
               (7)Sopimuksen 19 artiklan C kappaleessa määrätään, että äskettäin laaditut liitteet tulevat voimaan, kun sopimuksen 3 artiklan nojalla perustettu kahdenvälinen valvontakomitea tekee niistä päätökset.
            
         
         
            
               (8)Uusi simulaatiokoulutuslaitteita koskeva liite 4 olisi hyväksyttävä Euroopan unionin puolesta.
            
            
               (9)Yhteistyötä siviili-ilmailun turvallisuuden sääntelyssä koskevan Amerikan yhdysvaltojen ja Euroopan yhteisön välisen sopimuksen tekemisestä 7 päivänä maaliskuuta 2011 tehdyn neuvoston päätöksen 2011/719/EU 4 artiklan 3 kohdassa säädetään Euroopan unionin toiminnasta tehdyn sopimuksen 218 artiklan 9 kohdan mukaisesti, että ”(n)euvosto, joka tekee päätöksensä määräenemmistöllä, vahvistaa kahdenvälisessä valvontakomiteassa omaksuttavan unionin kannan uusien liitteiden hyväksymisen osalta sopimuksen 3 artiklan C kappaleen 7 alakohdan ja 19 artiklan C kappaleen mukaisesti”,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               Yhteistyötä siviili-ilmailun turvallisuuden sääntelyssä koskevan Amerikan yhdysvaltojen ja Euroopan yhteisön välisen sopimuksen 3 ja 19 artiklan mukaisesti kahdenvälisessä valvontakomiteassa Euroopan unionin puolesta esitettävä kanta, joka koskee sopimuksen liitteen 4 antamista koskevan kahdenvälisen valvontakomitean päätöksen hyväksymistä, perustuu kahdenvälisen valvontakomitean päätösluonnokseen N:o 0011, joka on tämän päätöksen liitteenä.
            
            
               2 artikla
            
            
               Liikenteen ja liikkumisen pääosaston lentoliikenteestä vastaava johtaja, joka edustaa unionia kahdenvälisessä valvontakomiteassa ja toimii sen toisena puheenjohtajana, valtuutetaan allekirjoittamaan valvontakomitean päätös N:o 0011.
            
            
               3 artikla
            
            
               Kun valvontakomitean päätös on hyväksytty, se julkaistaan Euroopan unionin virallisessa lehdessä. 
            
            
               5 artikla
            
            
               Tämä päätös on osoitettu komissiolle.
            
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        NEUVOSTON PÄÄTÖS (EU) 2018/61, annettu 21 päivänä maaliskuuta 2017.
               
               
                  
                     (2)
                  
                        EUVL L 291, 9.11.2011, s. 3–44.
               
               
                  
                     (3)
                  
                        EUVL L 11, 16.1.2018, s. 3–5.
               
            
      
    ---documentbreak--- 
      
         
               EUROOPAN KOMISSIO
            Bryssel 7.3.2019
            COM(2019) 122 final
            LIITE
            asiakirjaan
            EhdotusNEUVOSTON PÄÄTÖS
            yhteistyötä siviili-ilmailun turvallisuuden sääntelyssä koskevan Amerikan yhdysvaltojen ja Euroopan yhteisön välisen sopimuksen mukaisessa kahdenvälisessä valvontakomiteassa Euroopan unionin puolesta esitettävästä kannasta, joka koskee liitteen 4 lisäämistä sopimukseen
            
               
         
         
            
               YHTEISTYÖTÄ SIVIILI-ILMAILUN
            
            
               TURVALLISUUDEN SÄÄNTELYSSÄ KOSKEVAN
            
            
               AMERIKAN YHDYSVALTOJEN
            
            
               JA
            
            
               EUROOPAN UNIONIN
            
            
               VÄLISEN SOPIMUKSEN MUKAINEN
            
            
            
               KAHDENVÄLISEN VALVONTAKOMITEAN
            
            
               PÄÄTÖS N:o 0011
            
            
            
               Ottaen huomioon sen, että yhteistyötä siviili-ilmailun turvallisuuden sääntelyssä koskevan Amerikan yhdysvaltojen ja Euroopan yhteisön välisen sopimuksen, jäljempänä ’sopimus’, muutoksella 1 laajennetaan sopimuksen 2 artiklan B kappaleen soveltamisalaa siten, että siihen sisällytetään muun muassa henkilöstön lupakirjat ja koulutus;
            
            
               ottaen lisäksi huomioon sen, että sopimuksen 5 artiklassa, sellaisena kuin se on muutettuna, määrätään uusien liitteiden laatimisesta sopimuksen soveltamisalaan kuuluvissa asioissa ja että nämä uudet liitteet tulevat voimaan 19 artiklan C kappaleen nojalla, kun sopimuksen 3 artiklan nojalla perustettu kahdenvälinen valvontakomitea tekee niistä päätökset; 
            
            
               kahdenvälinen valvontakomitea päättää seuraavaa: 
            
            
               1.hyväksytään tähän päätökseen liitetty sopimuksen liite 4 (simulaatiokoulutuslaitteet);
            
            
            
               2.sopimuksen liite 4 (simulaatiokoulutuslaitteet) tulee voimaan viimeisen allekirjoituksen päivänä.
            
            
            
               Kahdenvälisen valvontakomitean puolesta:
            
            
         
         
            
                     
                        LIITTOVALTION ILMAILUHALLINTO (FAA)
                     
                     
                        LIIKENNEMINISTERIÖ
                     
                     
                        AMERIKAN YHDYSVALLAT
                     
                  
                  
                     
                  
                  
                     
                        EUROOPAN KOMISSIO
                     
                     
                        EUROOPAN UNIONI
                     
                     
                  
               
                     
                     
                        PUOLESTA:
                     
                  
                  
                     
                     
                  
                  
                     
                  
                  
                     
                     
                        PUOLESTA:
                     
                  
                  
                     
                  
               
                     
                     
                        ASEMA:
                     
                  
                  
                     
                     
                        Ilmailun turvallisuudesta vastaava johtaja (Associate Administrator for Aviation Safety)
                     
                  
                  
                     
                  
                  
                     
                     
                        ASEMA:
                     
                  
                  
                     
                     
                        Johtaja, Lentoliikenne 
                     
                     
                        Komission liikenteen ja liikkumisen pääosasto
                     
                  
               
                     
                        PÄIVÄYS:
                     
                  
                  
                     
                  
                  
                     
                  
                  
                     
                        PÄIVÄYS:
                     
                  
                  
                     
                  
               
                     
                        PAIKKA:
                     
                  
                  
                     
                        Washington DC, Yhdysvallat
                     
                  
                  
                     
                  
                  
                     
                        PAIKKA:
                     
                  
                  
                     
                        Bryssel, Belgia
                     
                  
               
            
            
         
         
      
    ---documentbreak--- NA ---documentbreak--- 
      
         
               EUROOPAN KOMISSIO
            Bryssel 7.3.2019
            COM(2019) 122 final
            LIITE
            asiakirjaan
            EhdotusNEUVOSTON PÄÄTÖS
            yhteistyötä siviili-ilmailun turvallisuuden sääntelyssä koskevan Amerikan yhdysvaltojen ja Euroopan yhteisön välisen sopimuksen mukaisessa kahdenvälisessä valvontakomiteassa Euroopan unionin puolesta esitettävästä kannasta, joka koskee liitteen 4 lisäämistä sopimukseen
            
               
         
         
            
               LIITE 4
            
            
            
                SIMULAATIOKOULUTUSLAITTEET
            
            
            
               1.TAVOITE JA SOVELTAMISALA
            
            
            
               1.1.Osapuolet ovat arvioineet lentokoneiden lentosimulaattorien määräaikaisarviointeihin ja hyväksymistodistusten voimassaolon jatkamiseen liittyvät toistensa normit, säännöt, käytännöt ja menettelyt ja päätyneet siihen, että ne ovat riittävän yhdenmukaisia, jotta osapuoli voi hyväksyä toisen osapuolen antamat hyväksynnät ja toteamukset. Tämä liite kattaa vaatimustenmukaisuustoteamusten ja asiakirjojen vastavuoroisen tunnustamisen sekä teknisen avun tarjoamisen lentosimulaattorien määräaikaisarviointien ja hyväksymisten osalta. Mikään tässä liitteessä ei rajoita osapuolen toimivaltaa toimia sopimuksen 15 artiklan mukaisesti.
            
            
            
               1.2.Tämän liitteen soveltamisala kattaa lentokoneiden osalta tasojen C, CG, D ja DG sellaisten lentosimulaattorien määräaikaisarvioinnit ja hyväksymistodistusten voimassaolon jatkamisen, joilla on Yhdysvaltain liittovaltion ilmailuhallinnon (FAA) ja Euroopan lentoturvallisuusviraston (EASA) tai tapauksen mukaan ilmailuviranomaisen hyväksyntä. Soveltamisalaa voidaan laajentaa muuttamalla tätä liitettä kahdenvälisen valvontakomitean sopimuksen 19 artiklan B kappaleen mukaisesti tekemällä päätöksellä.
            
            
            
               1.3.Tämän liitteen soveltamisalan laajentaminen on toteutettava teknisten virastojen toteuttamien tarvittavien luottamusta lisäävien toimien jälkeen. 
            
            
            
               1.4.Liitteen soveltamisala ei kata simulaatiokoulutuslaitteita (’FSTD-laite’), sillä ne eivät kuulu sopimuksen 12 artiklassa määriteltyyn soveltamisalaan.
            
            
            
               2.MÄÄRITELMÄT
            
            
            
               2.1.Sopimuksessa esitettyjen määritelmien lisäksi tässä liitteessä sovelletaan seuraavia määritelmiä:
            
            
            
               (a)’Lentosimulaattorin hyväksyntätasolla’ tarkoitetaan lentosimulaattorin tekniseen suorituskykyyn perustuvaa
            
         
         
            
               vaatimustenmukaisuuden tasoa, joka määritellään arvioimalla lentosimulaattori teknisillä arviointiperusteilla sovellettavissa vaatimuksissa määritellyn mukaisesti. Lentosimulaattorit luokitellaan tasoihin A, B, C ja D. Lisäksi joillakin EU:n hyväksymillä laitteilla on saavutettuihin oikeuksiin perustuen hyväksyntätaso AG, BG, CG tai DG.
            
            
            
               (b)’Toteamuksella’ tarkoitetaan varmennusta siitä, onko FSTD-laite sovellettavien vaatimusten mukainen. Tieto kirjataan tapauksen mukaan FAA:n, EASA:n tai ilmailuviranomaisen laatimaan arviointiraporttiin tuloksena tai poikkeamana. 
            
            
            
               (c)’Simulaatiokoulutuslaitteella’ (FSTD-laitteella) tarkoitetaan
            
            
            
               (I)Euroopan unionissa koulutuslaitetta, joka on lentokoneiden osalta lentosimulaattori (FFS), lentokoulutuslaite (FTD), lento- ja suunnistusmenetelmien koulutuslaite (FNPT) tai perusmittarilennon harjoituslaite (BITD);
            
            
               (II)Yhdysvalloissa koulutuslaitetta, joka on lentokoneiden osalta lentosimulaattori (FFS) tai lentokoulutuslaite (FTD). 
            
            
            
               (d)’Lentosimulaattorilla’ (FFS) tarkoitetaan laitetta, johon kuuluu täysikokoinen jäljitelmä tietyn ilma-alustyypin tai -sarjan ohjaamosta, kaikki laitteet ja tietokoneohjelmat, jotka tarvitaan ilma-aluksen toiminnan jäljittelyyn maassa ja lennon aikana, näyttöjärjestelmä, joka antaa näkymän ulos ohjaamosta, sekä ohjaajan tuntemia voimia jäljittelevä liikejärjestelmä.
            
            
            
               (e)’FSTD-laitteen arvioinnilla’ tarkoitetaan laitteen hyväksymiseen johtavaa laitteen arviointia asianmukaista tasoa koskevien teknisten arviointiperusteiden mukaisesti.
            
            
            
               (f)’FSTD-laitteen operaattorilla’ tarkoitetaan organisaatiota, joka on suoraan vastuussa tapauksen mukaan joko EASA:lle tai ilmailuviranomaiselle tietyn FSTD-laitteen hyväksymistodistuksen hakemisesta ja sen voimassa pitämisestä ja jonka on noudatettava asetuksessa (EU) N:o 1178/2011 säädettyjä osan ORA vaatimuksia.
            
            
            
               (g) ’FSTD-laitteen sponsorilla’ tarkoitetaan organisaatiota, joka on suoraan vastuussa FAA:lle tietyn FSTD-laitteen hyväksymistodistuksen hakemisesta ja sen voimassa pitämisestä ja jonka on noudatettava Yhdysvaltojen Code of Federal Regulations -säännöstön 14 osaston 60 osan, jäljempänä ’60 osa’, säännöksiä.
            
            
            
               (h)’Saavutetuilla oikeuksilla’ tarkoitetaan 
            
            
               (I)Yhdysvaltojen osalta FSTD-laitteen operaattorin/sponsorin oikeutta säilyttää edellisen ilmailutiedotuksen mukaisesti myönnetty hyväksytty taso; 
            
            
               (II)Euroopan unionin osalta FSTD-laitteen operaattorin/sponsorin oikeutta säilyttää edeltävän asetuksen nojalla myönnetty hyväksytty taso. Niillä tarkoitetaan myös FSTD-laitteen käyttäjän oikeutta säilyttää edeltävän asetuksen nojalla myönnetyt koulutukseen, lentokokeisiin ja tarkastuslentoihin liittyvät hyvitykset.
            
         
         
            
            
               (i)’Hyväksyntätestauksen pääohjeistolla’ (MQTG) tarkoitetaan viranomaisen hyväksymää hyväksyntätestiopasta (QTG), joka sisältää tapauksen mukaan joko FAA:n, EASA:n tai ilmailuviranomaisen valvomien testien tulokset. MQTG toimii vertailukohtana tuleville arvioinneille.
            
            
            
               (j)’Hyväksyntätestioppaalla’ (QTG) tarkoitetaan asiakirjaa, jonka tarkoituksena on osoittaa, että suorituskyky ja käsittelyominaisuudet vastaavat ilma-alukselle asetettuja rajoja ja että kaikki sovellettavat vaatimukset täyttyvät. 
            
            
            
               (k)’Erityisehdoilla’ tarkoitetaan niitä vaatimuksia, joiden ei ole lentosimulaattorien arviointiin ja hyväksymiseen liittyvien asianomaisten sääntelyjärjestelmien vertailussa todettu olevan molemmille järjestelmille yhteisiä ja jotka ovat niin merkittäviä, että ne on otettava huomioon tässä liitteessä. 
            
            
            
               3.YHTEINEN KOORDINOINTIELIN
            
            
            
               3.1.Kokoonpano
            
            
            
               3.1.1.Perustetaan EASA:n ilmailumääräyksistä vastaavan johtajan ja FAA:n ilmailumääräyksistä vastaavan pääjohtajan yhteisesti johtama FSTD-laitteiden valvontakomitea, joka on vastuussa kahdenväliselle valvontakomitealle. Siihen kuuluu FSTD-laitteiden asiantuntijoita molemmista teknisistä virastoista. 
            
            
            
               3.1.2.Yhteinen johto voi kutsua komiteaan ylimääräisiä osallistujia helpottamaan tässä liitteessä asetettujen tavoitteiden saavuttamista. 
            
            
            
               3.2.Tehtävät
            
            
            
               3.2.1.FSTD-laitteiden valvontakomitea kokoontuu vähintään kerran vuodessa varmistaakseen tämän liitteen toimivuuden ja täytäntöönpanon. Komitean tehtäviä ovat
            
            
            
               (a)simulaattoreita koskevien teknisten täytäntöönpanomenettelyjen (TIP-S) kehittäminen, hyväksyminen ja tarkistaminen lentosimulaattoreiden arviointia ja hyväksymistä varten, mukaan lukien yhteistyö, avunanto, tiedonvaihto ja jatkuvaan luottamukseen liittyvät toimet tämän liitteen soveltamisalaan kuuluvia prosesseja varten;
            
         
         
            
            
               (b)tiedonvaihto olennaisista turvallisuuskysymyksistä ja toimintasuunnitelmien laatiminen niiden käsittelemiseksi;
            
            
            
               (c)tämän liitteen yhdenmukaisen soveltamisen varmistaminen;
            
            
            
               (d)tietojen vaihtaminen suunnitellusta ja meneillään olevasta sääntöjen laadinnasta, joka voisi vaikuttaa liitteen perusteisiin ja soveltamisalaan;
            
            
            
               (e)tietojen jakaminen osapuolten FSTD-laitteiden hyväksymisjärjestelmiin tehtävistä merkittävistä muutoksista, jotka voisivat vaikuttaa liitteen perusteisiin ja soveltamisalaan;
            
            
            
               (f)teknisten virastojen ja ilmailuviranomaisten vastuualueeseen kuuluvien sellaisten teknisten kysymysten ratkaiseminen, joita ei voida ratkaista alemmalla tasolla; ja
            
            
            
               (g)tätä liitettä koskevien muutosehdotusten esittäminen kahdenväliselle valvontakomitealle.
            
            
            
               3.2.2.FSTD-laitteiden valvontakomitea raportoi ratkaisemattomista kysymyksistä kahdenväliselle valvontakomitealle ja varmistaa kahdenvälisen valvontakomitean tämän liitteen osalta tekemien päätösten täytäntöönpanon. 
            
            
            
               4.TÄYTÄNTÖÖNPANO
            
            
            
               4.1.Tekniset virastot laativat valvontatarkoituksiin pääluettelon lentosimulaattoreista, joiden hyväksyminen kuuluu tämän liitteen soveltamisalaan. Pääluettelon laatimista ja ylläpitoa koskevat menettelyt määritellään simulaattoreita koskevissa teknisissä täytäntöönpanomenettelyissä. 
            
            
            
               4.2.FAA – hyväksymistodistusten voimassaolon jatkaminen
            
         
         
            
            
               4.2.1.Osapuolet ovat yhtä mieltä siitä, että lentosimulaattorin,
            
            
            
               (a)jolla on voimassa oleva hyväksymistodistus EU:n sovellettavien hyväksymisperusteiden mukaisesti ja 
            
            
            
               (b)joka täyttää tässä liitteessä olevat ehdot, lisäyksessä 1 olevat FAA:n erityisehdot mukaan luettuina, sen estämättä mitä 60 osassa säädetään lentosimulaattorin hyväksymistodistuksen haltijaan sovellettavista simulaattoreiden laadunhallintajärjestelmiä koskevista vaatimuksista, 
            
            
            
               katsotaan vastaavan FAA:n hyväksymistodistusten voimassaolon jatkamiselle asettamia teknisiä vaatimuksia, kun tapauksen mukaan joko EASA:n tai ilmailuviranomaisen laatimat arviointikertomus ja erityisehtoja koskeva raportti on saatu, tarkastettu ja hyväksytty.
            
            
            
               4.2.2.Toimivaltaisten ilmailuviranomaisten on toteutettava tämän liitteen lisäyksessä 2 määritellyt toimet tehdessään tämän liitteen soveltamisalaan kuuluvien lentosimulaattorien määräaikaisarvioinnit FAA:n puolesta.  
            
            
            
               4.3.EASA – hyväksymistodistusten voimassaolon jatkaminen
            
            
            
               4.3.1.Osapuolet ovat yhtä mieltä siitä, että lentosimulaattorin, 
            
            
            
               (a)jolla on voimassa oleva FAA:n hyväksymistodistus sovellettavien Yhdysvaltojen hyväksymisperusteiden mukaisesti ja
            
            
            
               (b)joka täyttää tässä liitteessä asetetut ehdot, lisäyksessä 1 olevat EU:n erityisehdot mukaan luettuina, sen estämättä mitä osassa ORA säädetään FSTD-laitteen todistuksen haltijaan sovellettavista vaatimuksista, 
            
            
            
               katsotaan vastaavan EASA:n hyväksymistodistusten voimassaolon jatkamiselle asettamia teknisiä vaatimuksia, kun FAA:n laatimat arviointikertomus ja erityisehtoja koskeva raportti on saatu, tarkastettu ja hyväksytty.
            
         
         
            
            
               4.4.Arviointikertomusten vastavuoroinen hyväksyminen
            
            
            
               4.4.1.Jollei tämän liitteen ehdoista muuta johdu, osapuolet sopivat, että tekniset virastot ja ilmailuviranomaiset, tapauksen mukaan, toimittavat toisen osapuolen tekniselle virastolle lentosimulaattorien määräaikaisarviointia koskevat kertomukset ja erityisehtoja koskevat raportit. Näihin kertomuksiin ja raportteihin on sisällytettävä asianomaisten EU:n ja Yhdysvaltojen vaatimusten noudattamista koskevat toteamukset perusteeksi lentosimulaattorien hyväksymistodistusten myöntämiselle tai niiden voimassaolon jatkamiselle. 
            
            
            
               4.5.Arviointikertomusten havaintojen mukaiset jatkotoimet
            
            
            
               4.5.1.FSTD-laitteen operaattori/sponsori käsittelee havainnot arvioinnin suorittaneen teknisen viraston tai ilmailuviranomaisen kanssa, ellei asianomainen tekninen virasto ole toisin määrännyt simulaattoreita koskevissa teknisissä täytäntöönpanomenettelyissä määriteltyjen tapausten osalta. Tällaisissa tapauksissa, kun paikalla tehtävä arviointikäynti on tarpeen tarkastuksessa havaittujen puutteiden korjaamisen arvioimiseksi, on arvioinnin suorittaneen teknisen viraston tai ilmailuviranomaisen tehtävä kyseinen käynti resurssien niin salliessa.
            
            
            
               4.6.Jos ilmenevä havainto ei kuulu määräaikaisarviointien soveltamisalaan, kummankin osapuolen tekninen virasto tai tapauksen mukaan ilmailuviranomainen antaa tarvittaessa pyynnöstä ja molemminpuolisesta sopimuksesta teknistä apua lentosimulaattorien arvioinnissa toisen osapuolen tekniselle virastolle tai ilmailuviranomaiselle. Tekniset virastot tai ilmailuviranomaiset voivat kieltäytyä tällaisen teknisen avun antamisesta, kun niillä ei ole siihen resursseja. Apua voidaan antaa muun muassa seuraavilla aloilla:
            
            
            
               (a)tutkimusten tekeminen tai niistä raportoiminen pyynnöstä;
            
            
            
               (b)tietojen hankkiminen ja toimittaminen pyynnöstä; ja
            
            
            
               (c)lentosimulaattorin erityisarvioinnin toteuttaminen laitteen siirron tai laitteeseen tehtävän muutostyön yhteydessä.  
            
            
            
               4.7.Tekniset virastot voivat sopimuksen 15 artiklan B kappaleen mukaisesti tehdä itsenäisesti arviointeja, kun sitä edellyttävät erityiset turvallisuuden huolenaiheet.
            
            
            
               4.8.Jommankumman osapuolen organisaatiorakenteeseen, lakeihin, asetuksiin, menettelyihin tai normeihin – myös sellaisiin, jotka koskevat teknisiä virastoja ja ilmailuviranomaisia – kohdistuvat muutokset voivat vaikuttaa tämän liitteen täytäntöönpanon perustaan.  Osapuolet antavat tapauksen mukaan teknisten virastojen ja ilmailuviranomaisten välityksellä toisillensa tiedon tällaisia muutoksia koskevista suunnitelmista mahdollisimman varhaisessa vaiheessa ja keskustelevat siitä, missä määrin suunnitellut muutokset vaikuttavat tämän liitteen perustaan. Jos tätä liitettä päätetään sopimuksen 15 artiklan C kappaleen mukaisesti käytävissä neuvotteluissa muuttaa, osapuolet pyrkivät varmistamaan, että tämä muutos tulee voimaan samaan aikaan kuin sopimusmuutoksen aiheuttanut muutos tulee voimaan tai pannaan täytäntöön tai mahdollisimman pian sen jälkeen. 
            
         
         
            
            
               5.YHTEYDENPITO JA YHTEISTYÖ
            
            
            
               5.1.Tekniset virastot vaihtavat ja ylläpitävät luetteloita yhteystahoista tämän liitteen erilaisia teknisiä seikkoja varten.
            
            
            
               5.2.Kaiken teknisten virastojen ja tapauksen mukaan ilmailuviranomaisten välisen yhteydenpidon on tapahduttava englannin kielellä ja teknisten asiakirjojen on oltava englanninkielisiä.
            
            
            
               5.3.Päivämäärät on esitettävä yhteydenpidossa muodossa PP/KKK/VVVV, esim. ”05/TOU/2014”.
            
            
            
               5.4.Tekniset virastot ja ilmailuviranomaiset ilmoittavat toisilleen tämän liitteen soveltamisalaan kuuluvia lentosimulaattoreita varten myönnettävistä poikkeuksista.
            
            
            
               5.5.Arviointiohjeet
            
            
               Tekniset virastot ja ilmailuviranomaiset toimittavat tarkastettavaksi erityiset ohjeet tai pyynnöt, jotka on toteutettava arvioinnin aikana vähintään 30 kalenteripäivää ennen arviointia.
            
            
            
               6.VAATIMUSTENMUKAISUUSTOTEAMUSTEN TUNNUSTAMISTA KOSKEVAT KELPOISUUSVAATIMUKSET
            
            
            
               6.1.Perusvaatimukset
            
            
            
               6.1.1.Teknisten virastojen ja ilmailuviranomaisten, tapauksen mukaan, on esitettävä toisilleen näyttö FSTD-laitteiden viranomaisvalvontaa koskevien järjestelmiensä tehokkuudesta. Suorittaakseen simulaattorien arviointeja toistensa puolesta teknisten virastojen ja tapauksen mukaan ilmailuviranomaisten on annettava näyttö siitä, että seuraavat asiat ovat toimivia ja riittäviä: 
            
            
         
         
            
               (a)lait ja määräykset;
            
            
            
               (b)organisaatiorakenne;
            
            
            
               (c)voimavarat, myös riittävä pätevä henkilöstö;
            
            
            
               (d)teknisen henkilöstön koulutusohjelma;
            
            
            
               (e)sisäiset toimintaperiaatteet, -prosessit ja -menettelyt sekä laatujärjestelmä;
            
            
            
               (f)dokumentointi ja tallenteet;
            
            
            
               (g)valvontaohjelma; ja
            
            
            
               (h)säänneltyjä yhteisöjä ja laitteita koskeva toimivalta.
            
            
            
               6.2.Perusluottamus
            
            
            
               6.2.1.Tekniset virastot ovat osoittaneet toisilleen tämän liitteen kattamien toimintojen viranomaisvalvontaa koskevan järjestelmänsä tehokkuuden perusluottamusta lisäävillä toimilla.  Ne ovat osoittaneet toisilleen myös laatuauditointiensa, mukaan lukien ilmailuviranomaisia koskevien auditointiensa, ja standardointitoimiensa tehokkuuden 6.3.1 kohdan mukaisesti.
            
            
                
            
         
         
            
               6.2.2.EU:n tekninen virasto arvioi, ennen kuin ilmailuviranomainen aloittaa lentosimulaattorien arvioinnit Yhdysvaltojen teknisen viraston puolesta, kyseisen ilmailuviranomaisen simulaattoreita koskevien teknisten täytäntöönpanomenettelyiden säännösten mukaisesti.
            
            
            
               6.3.Jatkuva luottamus
            
            
            
               6.3.1.Teknisten virastojen ja ilmailuviranomaisten on jatkuvasti voitava esittää näyttöä tehokkaasta valvonnasta 6.1.1 kohdassa esitetyn mukaisesti ja noudattaen FSTD-laitteiden valvontakomitean laatimien ja hyväksymien simulaattoreita koskevien teknisten täytäntöönpanomenettelyiden asiaankuuluvia säännöksiä.
            
            
            
               (a)Erityisesti teknisten virastojen ja tapauksen mukaan ilmailuviranomaisten on
            
            
            
               I)saatava oikeus osallistua tarkkailijana toistensa toimiin: EASA:n on saatava oikeus osallistua FAA:n laatuauditointeihin ja standardointikokouksiin ja FAA:n on saatava oikeus osallistua EASA:n standardointitoimiin;
            
            
            
               II)varmistettava, että FSTD-laitteiden operaattorit/sponsorit sallivat molempien teknisten virastojen pääsyn auditointeihin, arviointeihin ja tarkastuksiin tapauksen mukaan;
            
            
            
               III)annettava käyttöön raportit auditoinneista, standardointitarkastuksista ja vastavuoroisista tarkastuksista, joita sovelletaan tähän liitteeseen;
            
            
            
               IV)vaihdettava olennaisia turvallisuustietoja ja tiedossa olevia rajoituksia, jotka voivat vaikuttaa ilmailuviranomaisen tai teknisen viraston valmiuksiin täyttää sovellettavat kansainväliset turvallisuusnormit tai sopimuksessa vahvistetut turvallisuusvaatimukset;
            
            
            
               V)osoitettava soveltuva henkilöstö tähän liitteeseen sovellettaviin auditointeihin ja tarkastuksiin osallistumiseksi;
            
            
            
               VI)asetettava saataville FSTD-laitteiden operaattoreiden ja sponsorien tallenteet, mukaan lukien arviointikertomukset ja erityisehtoja koskevat raportit;
            
            
         
         
            
               VII)annettava tarvittaessa tulkkausapua ilmailuviranomaisen toimistossa tarkasteltaessa lentosimulaattoreita koskevia tallenteita ja asiakirjoja, jotka ovat kansallisella kielellä; ja
            
            
            
               VIII)avustettava toisiaan vastavuoroisissa tarkastuksissa havaittujen puutteiden korjaamisessa.
            
            
            
               (b)EU:n teknisen virasto suorittaa täydentäviä standardointiauditointeja sen varmistamiseksi, että ilmailuviranomainen noudattaa tässä liitteessä asetettuja ehtoja ja erityisesti FAA:n erityisehtoja, joita sovelletaan EU:ssa sijaitseviin lentosimulaattoreihin simulaattoreita koskevien teknisten täytäntöönpanomenettelyiden mukaisesti.
            
            
            
               c) 
                     Teknisten virastojen on ilmoitettava toisilleen mahdollisimman varhain, jos tekninen virasto tai ilmailuviranomainen ei pysty täyttämään jotain 6.3.1 kohdan vaatimusta. Jos jompikumpi tekninen virasto katsoo, ettei tekninen pätevyys enää ole riittävä, teknisten virastojen on neuvoteltava asiasta ja ehdotettava toimintasuunnitelmaa, joka sisältää tarvittavat toimenpiteet puutteiden korjaamiseksi.
            
            
            
               d) 
                     Jos tekninen virasto tai ilmailuviranomainen ei korjaa puutteita toimintasuunnitelmassa asetetussa määräajassa, kumpi tahansa tekninen virasto voi viedä asian FSTD-laitteiden valvontakomitean käsiteltäväksi.
            
            
            
               e) 
                     Kun osapuoli aikoo keskeyttää teknisen viraston tai ilmailuviranomaisen toteamusten tai hyväksyntöjen tunnustamisen tämän liitteen soveltamisalan mukaisesti, osapuolen on ilmoitettava tästä toiselle osapuolelle viipymättä sopimuksen 18 artiklan A kappaleen mukaisesti.
            
            
            
               7.TUTKIMUKSET JA TÄYTÄNTÖÖNPANON VALVONTATOIMET
            
            
            
               7.1.Osapuolilla on oikeus toteuttaa täytäntöönpanon valvontatoimia FAA:n tai EASA:n hyväksymien FSTD-laitteiden operaattoreita/sponsoreita kohtaan. 
            
            
            
               7.2.Sopimuksen 8 artiklan määräysten mukaisesti kummankin osapuolen on teknisen virastonsa ja tapauksen mukaan ilmailuviranomaisten välityksellä ilmoitettava välittömästi toisilleen kaikista tutkimuksista ja niitä seuraavista korjaustoimista, jotka koskevat sitä, että tämän liitteen soveltamisalaan kuuluvia vaatimuksia ei ole noudatettu niissä tapauksissa, joissa noudattamatta jättämisestä voi seurata sakko tai lentosimulaattorin hyväksymistodistuksen lopullinen tai määräaikainen peruuttaminen taikka hyväksyntätason alentaminen.
            
            
            
               7.3.Jos lentosimulaattorin hyväksymistodistus peruutetaan lopullisesti tai määräajaksi, teknisen viraston ja tapauksen mukaan ilmailuviranomaisen on ilmoittava siitä toiselle tekniselle virastolle.
            
            
         
         
            
               7.4.Edellä tarkoitetut ilmoitukset on lähetettävä toisen osapuolen asianmukaiseen yhteyspisteeseen.
            
            
            
               8.SIIRTOMÄÄRÄYKSET 
            
            
            
               8.1Lentosimulaattorien, joiden hyväksymistodistukset on myöntänyt FAA Yhdysvaltojen ja Yhdistyneen kuningaskunnan simulaattoreita koskevissa täytäntöönpanomenettelyissä esitettyjen säännösten mukaisesti, määräaikaisarviointeja jatketaan, kunnes 8.2 kohdassa määritelty arviointitoimien siirtäminen on saatu päätökseen.  (Yhdysvaltojen ja Yhdistyneen kuningaskunnan simulaattoreita koskevista täytäntöönpanomenettelyistä sovittiin 20. joulukuuta 1995, ja ne tarkistettiin 6. lokakuuta 2005.  Menettelyt laadittiin Amerikan yhdysvaltojen hallituksen ja Ison-Britannian ja Pohjois-Irlannin yhdistyneen kuningaskunnan hallituksen välisen lentoturvallisuuden edistämistä koskevan sopimuksen mukaisesti ja allekirjoitettiin Lontoossa 12. joulukuuta 1995.)
            
            
            
               8.2Osapuolet sopivat, että simulaattorien arviointien siirtäminen tämän liitteen mukaisesti tapahtuu seuraavien siirtomääräysten mukaisesti:
            
            
            
               (a)Ilmailuviranomaisen ja teknisten virastojen on koulutettava riittävä määrä henkilöstöä sopimukseen, tähän liitteeseen ja EU:n ja Yhdysvaltojen erityisehtoihin liittyvien menettelyiden osalta ennen siirtoa. 
            
            
            
               (b)Kun riittävä määrä henkilöstöä on koulutettu, tekniset virastot siirtävät hyväksyttyjen lentosimulaattorien arviointitoimet toisille teknisille virastoille tai tapauksen mukaan ilmailuviranomaisille. 
            
            
            
               (c)Siirtämiset tapahtuvat 18 kuukauden kuluessa tämän liitteen voimaantulosta.
            
            
            
               (d)Tekniset virastot ja ilmailuviranomaiset sopivat menettelysuunnitelmasta ja aikataulusta 
            
            
            
               I)määräaikaisarviointien ajoittamista varten ja
            
            
            
               II)kaikkien tämän liitteen mukaisten arviointien tekemistä varten.
            
            
         
         
            
               9.MAKSUT
            
            
            
               9.1
                     Maksuja peritään sopimuksen 14 artiklan ja sovellettavien viranomaisvaatimusten mukaisesti.
            
            
               
            
               Lisäys 1
            
            
            
               ERITYISEHDOT
            
            
            
               1.YHDYSVALLOISSA SIJAITSEVIIN ILMA-ALUS- JA LENTOKONELUOKAN LENTOSIMULAATTOREIHIN SOVELLETTAVAT EU:N ERITYISEHDOT
            
            
            
               1.1.Kohdassa 4.3.1 tarkoitetut erityisehdot, simulaattoreita koskevissa teknisissä täytäntöönpanomenettelyissä määritellyn mukaisesti, ovat seuraavat:
            
            
            
               (a)FSTD-laitteen sponsorin on toimitettava FAA:lle seuraavat:
            
            
            
               I.määräaikaisarviointeja koskevat asiakirjat;
            
            
            
               II.vuosittaiset testilentojen dokumentaatiot; 
            
            
            
               III.simulaattorien turvallisuusominaisuuksia koskevat tarkastusasiakirjat (asennuksia koskevan ORA.FSTD.115 kohdan b alakohta, asetus (EU) N:o 1178/2011); ja
            
            
         
         
            
               IV.julkaistuun EASA:n FSTD-laitteiden tietolomakkeeseen tehdyt muutokset.
            
            
            
               (b)Opettaja-aseman käsikirjan on sisällettävä käyttöohjeet sekä EU:n määräykset.
            
            
            
               (c)Opettaja-aseman asetusten ja mittarilukemien on oltava kansainvälisen mittayksikköjärjestelmän (SI) mukaisia.
            
            
            
               (d)On arvioitava ainakin yhden ilmoitetun eurooppalaisen lentoaseman/lentokentän malli, joka käsittää asianmukaiset mallintamis- ja navigointi-/viestintälaitteet.
            
            
            
               (e)Luokan I, II tai III (tapauksen mukaan) mittarilähestymiset ja huonon näkyvyyden lentoonlähdöt on osoitettava eurooppalaisella lentoasemalla, ja vastaavien asetusten on oltava valittavissa opettaja-asemasta.
            
            
            
               (f)Lentosimulaattorin on vastattava simuloidun lentokoneen eurooppalaista kokoonpanoa.
            
            
            
               (g)Arvioinnin aikana on suoritettava jatkuva, keskeytymätön lentovaihe.
            
            
            
               (h)Kaikki EASA:n lentosimulaattoreiden hyväksymistodistuksessa luetellut moottoriversiot on arvioitava kunkin arvioinnin aikana.
            
            
            
               (i)Myönnettäessä useita EASA:n lentosimulaattoreiden hyväksymistodistuksia yhden lentosimulaattorin usealle avioniikkakokoonpanolle, kukin kokoonpano – ja tapauksen mukaan kukin moottoriversio – on arvioitava kunkin arvioinnin aikana.
            
            
            
               (j)On suoritettava lentosimulaattoreita koskevat, sovellettavien eurooppalaisten vaatimusten mukaiset objektiiviset, toiminnalliset ja subjektiiviset testit, joita sovellettava FAA:n lentosimulaattorien tavanomainen hyväksyntätaso ei kata.
            
            
         
         
            
               2.EU:SSA SIJAITSEVIIN HYVÄKSYTTYIHIN ILMA-ALUS- JA LENTOKONELUOKAN LENTOSIMULAATTOREIHIN SOVELLETTAVAT FAA:N ERITYISEHDOT
            
            
            
               2.1.Kohdassa 4.2.1 tarkoitetut erityisehdot, simulaattoreita koskevissa teknisissä täytäntöönpanomenettelyissä määritellyn mukaisesti, ovat seuraavat:
            
            
               (a)FSTD-laitteen operaattorin on
            
            
            
               I)toimitettava tapauksen mukaan ilmailuviranomaiselle tai EASA:lle todiste, että FAA:n FSTD-laitteita koskevat ohjeet on sisällytetty hyväksyntätestauksen pääohjeistoon, ja 
            
            
            
               II)yksilöitävä julkaistuun FAA:n lentosimulaattorien kokoonpanoluetteloon tehdyt mahdolliset muutokset.  
            
            
            
               (b)Opettaja-aseman käsikirjan on sisällettävä Yhdysvaltojen määräysten mukaiset käyttöohjeet.
            
            
            
               (c)Opettaja-aseman asetusten ja mittarilukemien on oltava Yhdysvalloissa käytetyn mittayksikköjärjestelmän mukaisia.
            
            
            
               (d)On arvioita ainakin yhden ilmoitetun yhdysvaltalaisen lentoaseman/lentokentän malli, joka käsittää asianmukaiset mallintamis- ja navigointi-/viestintälaitteet.
            
            
            
               (e)Luokan I, II tai III (tapauksen mukaan) mittarilähestymiset on osoitettava yhdysvaltalaisella lentoasemalla, ja vastaavien asetusten on oltava valittavissa opettaja-asemasta.
            
            
            
               (f)Lentosimulaattorin on vastattava simuloidun lentokoneen yhdysvaltalaista kokoonpanoa.
            
            
            
               (g)Kaikki FAA:n lentosimulaattoreiden hyväksymistodistuksessa luetellut kokoonpanot on arvioitava kunkin arvioinnin aikana.
            
         
         
            
            
               (h)On suoritettava kiertolähestyminen yhdysvaltalaiselle lentokentälle suurimmalla toteen näytetyllä laskeutumispainolla.
            
            
            
               (i)On suoritettava lentosimulaattoreita koskevat, sovellettavien yhdysvaltalaisten vaatimusten mukaiset objektiiviset, toiminnalliset ja subjektiiviset testit, joita sovellettava eurooppalainen lentosimulaattorien tavanomainen hyväksyntätaso ei kata.  
            
            
            
               
            
            
               Lisäys 2
            
            
            
               ILMAILUVIRANOMAISTEN TOIMET
            
            
            
               Toimivaltaisen ilmailuviranomaisen on toteutettava seuraavat toimet tehdessään tämän liitteen soveltamisalaan kuuluvien lentosimulaattorien määräaikaisarvioinnit FAA:n puolesta simulaattoreita koskevissa teknisissä täytäntöönpanomenettelyissä määritellyn mukaisesti:
            
            
            
               1.Määräaikaisarvioinnin aikataulun laatiminen ja arviointiajankohdan ilmoittaminen FAA:lle.
            
            
            
               2.Arvioinnin valmistelu.  Arvioiva(t) ilmailuviranomaisen tarkastaja(t)
            
            
            
               (a)määrittävät erityisehdot
            
            
               (b)hankkivat tarvittavat lomakkeet ja tarkistuslistat ja
            
            
               (c)määrittävät mahdolliset muutokset, jotka ovat ilmenneet määräaikaisarviointien välillä.
            
         
         
            
            
               3.Arvioinnin tekeminen ottaen huomioon erityisehdot ja simulaattoreita koskevien teknisten täytäntöönpanomenettelyiden asiaankuuluvat säännökset.
            
            
            
               4.Arvioinnin jälkeiset toimet, joita ovat muun muassa seuraavat:
            
            
            
               (a)seuraavien tietojen/asiakirjojen toimittaminen FAA:lle viiden työpäivän kuluessa arvioinnin päättymisestä:
            
            
               I.arviointikertomus
            
            
               II.lentosimulaattorin kokoonpanoluettelo ja
            
            
               III.erityisehtoja koskeva raportti
            
            
            
               (b)tämän liitteen 4.5.1 kohdassa tarkoitetun tarkastuskäynnin tekeminen.